OpenLLM-France/wikimedia huggingface dataset:
# Ramon Viñals i Soler

Ramon Viñals i Soler (Barcelona, 24 de novembre de 1934 - maig 2022) fou un empresari i polític català.

## Biografia

Diplomat en formació empresarial i en òptica, ha treballat com a industrial químic i hagué d'exiliar-se uns anys. Ha presidit el Grup d'Estudis Polítics i ha estat membre de l'Institut d'Economia de Mercat de Madrid. El 1977 fundà el Partit Socialdemòcrata de Catalunya (PSDC) amb Rafael Casanovas i Rabassa. A les eleccions al Parlament de Catalunya de 1980 es presentà en coalició amb Esquerra Republicana de Catalunya i va obtenir l'acta de diputat per la circumscripció de Barcelona, però quan el 1982 es trencà la coalició passà al grup mixt. En el Parlament de Catalunya fou president de la comissió d'investigació sobre la central nuclear d'Ascó, vicepresident de la comissió d'investigació sobre el conjunt d'actuacions del Consell Executiu en relació amb l'empresa Rània, membre de la Diputació Permanent i president de la comissió d'investigació sobre un possible dèficit en els serveis transferits de la Seguretat Social.
A les eleccions municipals espanyoles de 1983 fou candidat del Centre Democràtic i Social a l'Ajuntament de Barcelona, però només va obtenir 8.500 vots (0,94%).
A les eleccions de 1984 i 1988 es presentà com a cap de llista del PSDC, però no va assolir l'acta de diputat. Tampoc va tenir èxit a les eleccions generals espanyoles de 1986.
També es presentà a les eleccions al Parlament Europeu de 1987 com a cap de llista de la Coalició Socialdemòcrata (CSD), però tampoc fou escollit. Ha rebut la condecoració de cavaller de la Gran Creu de l'Orde de Sant Joan de Jerusalem. Darrement s'ha adherit a la Lliga per la Laïcitat.

## Referències

* ↑ Actes del BORME de 2009
* ↑ Diputats del Parlament de Catalunya en la I Legislatura p. 75
* ↑ Según Adolfo Suárez, el CDS será alternativa de poder el año 1986 a La Vanguardia, 1 de maig de 1983
* ↑ Resultats de les eleccions municipals a Barcelona
* ↑ PSDC a les eleccions de 1984
* ↑ Treinta y ocho partidos y coaliciones se disputan sesenta escaños en Europa a ABC, 11 de maig de 1987
* ↑ Conferència sobre el present i el futur de la maçoneria a Móra
* ↑ «Adherits a la Lliga per la Laïcitat». Arxivat de l'original el 2009-11-24. [Consulta: 29 novembre 2009].
# Gàlib (ponts)

S'anomena gàlib d'un pont a la distància entre la part inferior de la superestructura i el nivell mitjà del curs d'aigua. És un paràmetre important per a la navegació aquàtica de vaixells per sota i està relacionat amb la franquia, que és distància entre la part inferior de la superestructura i el nivell de la màxima creixent coneguda.
El gàlib es té en compte durant el projecte només si es preveu navegació pel curs d'aigua, i és la raó per la qual els ponts tenen, normalment, un perfil que s'assembla al perfil d'un pont en arc. Això no determina el tipus de pont, que s'anomena atenent a la forma bàsica de treball de l'estructura, però sí que aconsegueix un major gàlib sobre la zona de navegació sense la necessitat d'elevar-lo en tot el seu desenvolupament, amb el consegüent augment de costos.
Per contra, la franquia sempre ha de ser tinguda en compte, ja que afecta la seguretat del pont durant les crescudes.

## Vegeu també

* Gàlib ferroviari

## Referències

* ↑ «Gàlib (ponts)». Cercaterm. TERMCAT, Centre de Terminologia.
# Milli Vanilli

Milli Vanilli va ser un grup de pop i dance creat per Frank Farian a Alemanya el 1988, format per Fab Morvan i Rob Pilatus.
L'àlbum de debut del grup va assolir unes vendes considerables, cosa que els va fer aconseguir un Premi Grammy en la categoria de "Millor artista novell" el 1990. El grup va vendre més de 30 milions de singles, 14 milions d'àlbums, i va esdevenir un dels grups més populars de finals dels 80 i principis dels 90.
El grup, però, caigué en desgràcia quan se'ls va retirar el Grammy en saber-se que les veus no eren les de Morvan i Pilatus; ells solament posaven la imatge als discs i a les actuacions, però els cantants eren uns altres.
# Mil Mi-24

El Mi-24 és un helicòpter d'atac amb una baixa capacitat per al transport de tropes, operatiu des de 1976 i utilitzat per la Força Aèria Soviètica, els seus successors, i una trentena de nacions.
La denominació OTAN és Hind i les seues variants s'identifiquen amb una lletra addicional. Les versions per a l'exportació, el Mi-25 i el Mi-35, són denominades com Hind D i Hind E, respectivament. Els pilots soviètics anomenaren a l'aeronau letayushiy o tanc volant. Un altre àlies comú és Cocodril degut al seu camuflatge i el baix perfil.

## Desenvolupament

Durant la dècada de 1960, es va fer evident pel dissenyador soviètic Mikhail Leont'yevich Mil que la tendència cap a la mobilitat en el camp de batalla cada vegada donaria lloc a la creació de vehicles voladors de combat d'infanteria, que podrien ser utilitzats per dur a terme tant el suport de foc com les missions d'infanteria de transport. La primera expressió d'aquest concepte va ser una maqueta donada a conèixer el 1966 en el taller experimental del Ministeri de Fàbrica d'Avions nombre 329 on Mil era cap de disseny.
La maqueta designada V-24 estava basada en un altre projecte, l'helicòpter utilitari V-22, que al seu torn mai va volar. El V-24 tenia un compartiment central d'infanteria que podia contenir vuit soldats asseguts esquena amb esquena, i un conjunt de petites ales col·locades en la part posterior superior de la cabina de passatgers, capaces d'emmagatzemar fins a sis míssils o coets i un canó GSh-23L de doble-barril fix a la plataforma d'aterratge.
Mil va proposar el disseny als caps de les forces armades soviètiques, i mentre que ell tenia el suport d'un nombre d'estrategs, les seues intencions van ser refusades per diversos membres de més alt rang de les forces armades que creien que les armes convencionals tenien un millor ús dels recursos. Malgrat l'oposició, Mil va aconseguir convèncer primer diputat del ministre de Defensa, Marshal Andrey A. Grechko, per convocar un panell d'experts per estudiar l'assumpte.

## Característiques

El fuselatge de l'helicòpter es va prendre del model Mi-8. La cabina de vol està protegida amb vidres blindats i una estructura reforçada amb aliatges de titani.

## Historial de combat

Massivament utilitzat per l'exèrcit rus, principalment a la Invasió de l'Afganistan.

## Especificacions (Mi-24)

Dades de Indian-Military.org
Característiques generals
* Tripulació: 2–3: pilot, oficial del sistema d'armes i tècnic (aquest opcional)
* Capacitat: 8 soldats equipats o 4 camilles
* Longitud: 17,5 m
* Diàmetre del rotor: 17,3 m
* Alçada: 6,5 m
* Superfície del disc 235 m²
* Pes buit: 8.500 kg
* Pes màxim d'enlairament: 12.000 kg
* Motors: 2× turbines turboeix Klimov TV3-117, 1.600 kW cada un
Rendiment
* Velocitat màxima: 335 km/h
* Abast: 450 km
* Sostre de servei: 4.500 m

## Referències

* ↑ Halberstadt, Hans. «Red Star Fighters & Ground Attack» p. 85, 88. Windrow & Greene, 1994. [Consulta: 2 desembre 2011].
* ↑ «Mil Mi-24, Mi-25, Mi-35 (Hind) Akbar». Indian-Military.org, 05-10-2009. Arxivat de l'original el 5 de setembre 2012. [Consulta: 17 novembre 2010].
# Riu Platte

El riu Platte o riu Chato de l'original en castellà (anglès: Platte River) és un riu del Oest Mitjà dels Estats Units, és un dels principals afluents del riu Missouri que discorre per la part central de les Grans Planes. Té uns 499 km de longitud, Drena part del vessant oriental de les muntanyes Rocoses amb una conca de 233.100 km². Neix a 844 m d'altitud i desemboca a 287 m d'altitud.
Al segle xviii, aquest riu va ser conegut pels trampers francesos com el riu Nebraska. Més tard, la vall del riu Platte va ser molt important en l'expansió cap a l'oest discorrent per la Great Platte River Road, la principal ruta a l'oest on confluïen, a Fort Kearny, altres tres rutes: el camí d'Oregon, la ruta Mormó i el camí de Califòrnia.
Discorre íntegrament per Nebraska, i en part de Colorado i Wyoming.

## Referències

* ↑ http://books.google.cat/books?id=wqgLAAAAYAAJ&q=r%C3%ADo+chato+en+colorado&dq=r%C3%ADo+chato+en+colorado&hl=ca&ei=ktMxToukF5Dm-ga6vqD3DA&sa=X&oi=book_result&ct=result&resnum=10&ved=0CFsQ6AEwCQ
* ↑ http://books.google.cat/books?id=Rapy_Zv901QC&pg=PA365&dq=r%C3%ADo+chato+en+colorado&hl=ca&ei=ktMxToukF5Dm-ga6vqD3DA&sa=X&oi=book_result&ct=result&resnum=4&ved=0CD8Q6AEwAw#v=onepage&q&f=false
* ↑ Entrada «Platte River» de la Enciclopedia Británica, disponible en: http://www.britannica.com/EBchecked/topic/464272/Platte-River. Consultada el 9 de febrero de 2009.
# Zanthoxylum piperitum

Zanthoxylum piperitum, o Pebre japonès, en japonès: sanshō 山椒, és un arbust caducifoli o un arbret dins la família rutàcia. La seva distribució natural va de Hokkaido a Kyushu al Japó, parts del sud de Corea, i la Xina. L'espècie emparentada Z. schinifolium en japonès:イヌザンショウ pron. inuzanshō, lit., "sansho de gos") arriba fins al sud de Yakushima,
Amb altres espècies del mateix gènere es fa el pebre de Sichuan
Té importància comercial. Els seus fruits madurs polvoritzats són l'anomenat "pebre japonès" o kona-zanshō, en japonès:粉ざんしょう. És l'espècia estàndard per a confeccionar el plat kabayaki unagi. També forma part del shichimi.

## Descripció

Aquest arbret floreix d'abril a maig amb inflorescències de color groc. És una planta dioica, les plantes femelles proporcionen fruits de 5 mm de diàmetre. Es cultiven les varietats sense espines (Asakura sansho). Es cullen de setembre a octubre.

## Ús medicinal

En la medicina xinesa tradicional es fan servir les closques dels fruits.
Contenen geraniol, dipentè, citral, etc.

## Fonts

* ↑ Makihara, Naomi «Spices and Herbs Used in Japanese Cooking» (snippet). Plants & gardens. Brooklyn Botanic Garden, 39&, 1983, p. 52.
* ↑ Montreal Horticultural Society and Fruit Growers' Association of the Province of Quebec. First Report of the Fruit Committee (google). Witness Printing House, 1876, p. 25.
* ↑ 岡田稔 «和漢薬の選品20：山椒の選品». 月刊漢方療法, 2, 8, 1998, p.p.641-645.
* 1 2 3 奥山, 春季 (Haruki Okuyama). さんしょう. 9. Heibonsha, 1969, p. 698–9.
* ↑ 川原勝征. 屋久島の植物 (google). Witness Printing House, 1876, p. 109.
* ↑ Andoh & Beisch 2005, p. 47
* ↑ Andoh Beisch, under shichimi tōgarashi
* ↑ Kimura et al. 1989, p.82
* ↑ Hsu, Hong-Yen. Oriental materia médica: a concise guide (snippet). Oriental Healing Arts Institute, 1986, p. 382. , "..citral, citronellal, dipentene; (+)-phellandrene, geraniol;(2)pungent substances: sanshool I (a-sanshool), sanshoamide"
* ↑ This section translated from Japanese version [Medicinal use: 2004.7.23 (Fri.) 21:04 added by user: Kurayamizaka; Active ingredients: 2004.7.26 (Mon) 07:08 by Kurayamizaka], and lists only the active ingredients stated there.

## Referències

* Andoh, Elizabeth; Beisch, Leigh. Washoku: recipes from the Japanese home kitchen (google). Random House Digital, Inc., 2005, p. 47. ISBN 9781580085199.
* Shimbo, Hiroko. The Japanese kitchen: 250 recipes in a traditional spirit (preview). Harvard Common Press, 2001. ISBN 9781558321779.
* Kimura, Takeatsu; But, Paul P. H.; Guo, Ji-Xian; Sung, Chung-Ki. International Collation of Traditional and Folk Medicine: Northeast Asia (snippet). World Scientific, 1996, p. 82. ISBN 9789810225896.
# Witzkeïta

La witzkeïta és un mineral. Va ser anomenada en honor de Thomas Witzke, mineralogista alemany pel seu treball en noves espècies de minerals, principalment minerals secundaris.

## Característiques

La witzkeïta és un element químic de fórmula química Na₄K₄Ca(NO₃)₂(SO₄)₄·2H₂O. Cristal·litza en el sistema monoclínic.

## Jaciments

La witzkeïta va ser descoberta a la Punta de Lobos, a la província d'Iquique (Regió de Tarapacá, Xile).

## Referències

* 1 2 3 «Witzkeite» (en anglès). Mindat. [Consulta: 7 novembre 2015].
# Casa dels masovers de Cal Roig

Casa dels masovers de Cal Roig és una obra de Bellvei (Baix Penedès) inclosa a l'Inventari del Patrimoni Arquitectònic de Catalunya.

## Descripció

Edifici de dues plantes separades per una estreta cornisa que corre pel mateix nivell que les bases dels diferents balcons. Els baixos tenen una gran portalada d'arc escarser que mena cap al pati interior, a cada banda dues finestres rectangulars amb reixat. El pis noble presenta tres portes balconeres amb barana i base. A sobre hi ha una altra cornisa i una barana de paredat. El pati interior té a cada costat les dependències pròpies d'una casa de pagès i enfront hi ha l'habitatge dels masovers. L'edifici és arrebossat i pintat de color blanc i marró.

## Història

En una fotografia antiga de 1920 es pot veure l'edifici sense emblanquinar i arrebossar.

## Referències

* 1 2 «Casa dels masovers de Cal Roig». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].

## Enllaços externs

* «Casa dels masovers de Cal Roig». Mapa de recursos culturals. Diputació de Tarragona.
# Habkern

Habkern és un municipi del cantó de Berna (Suïssa), situat a l'antic districte d'Interlaken i a l'acutual Interlaken-Oberhasli.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Millet (empresa)

Millet és una empresa amb seu a França, fundada el 1921 i especialitzada en equipaments per a realitzar esports a l'aire lliure, com ara motxilles, jaquetes i sacs de dormir, propietat de Lafuma. També ofereixen una àmplia varietat d'altres equips, guanyant comparacions d'empreses amb seu als Estats Units, com ara Timberland i Columbia Sportswear. Es va fer famosa els anys 40 perquè molts alpinistes de renom la feien servir, degut a la seva qualitat.

## Referències

* ↑ Cult. Iconos de una generación (paper) (en castellà). Madrid: Edimat libros, 2008, p. 62-63. ISBN 978-84-9794-079-5 [Consulta: 28 octubre 2014].

## Enllaços externs

* Millet Arxivat 2011-10-14 a Wayback Machine. (anglès)
# Miguel Ángel Abarca Ribas

Miguel Ángel Abarca Ribas (Barcelona, 28 de març de 1965) és un exjugador de bàsquet català. Amb 1.94 d'alçada, el seu lloc natural a la pista era el d'aler.

## Carrera esportiva

Es va formar al planter del Club Joventut Badalona, amb qui va debutar a la màxima categoria del bàsquet nacional la temporada 1983-84. A Badalona hi va jugar dues temporades, fins al 1986, any en què va fitxar pel Caja Ronda, de Primera B, club amb el que va assolir l'ascens a l'ACB. Després de dues temporades a Màlaga va jugar dues més a Múrcia, a Primera i a l'ACB, amb el Zumos Juver Murcia. Després va estar a diversos equips de Primera i EBA, com l'Obradoiro Santiago, el Montehuelva o el Coruña, on es va retirar l'any 1996.

## Referències

* ↑ Miguel Ángel Abarca Ribas jugador a l'ACB

## Enllaços externs

* ‘Miki’ Abarca: Producto de la ‘Penya’ y ‘gallego’ (castellà)
# Zanzibar (pel·lícula)

Zanzibar és una pel·lícula francosuïssa dirigida per Christine Pascal, estrenada el 1989.

## Argument

Un jove productor de cinema independent (interpretat per André Marcon), força brillant però de tarannà difícil, es proposa fer una pel·lícula malgrat els enormes problemes de finançament. Intenta contractar Camille Dor, actriu famosa en hores baixes per culpa de la droga.

## Repartiment

* Fabienne Babe : Camille Dor
* André Marcon: productor Vito Catene
* Francis Girod: Maréchal, el director
* Dominique C. Maurin: Rémy
* Marie-Armelle Deguy: Nicole
* Teco Celio: Bruno
* Raymond Jourdan: Samuel
* Axel Bogousslavsky: Sant Valentí
* Valerie Schlumberger: Pascale
* Christian Pereira: Leguay
* Anemone: La dona amb el vestit taronja

## Referències

* ↑ " Zanzibar " de Christine Pascal Ménage à trois, Le Monde, 16 de maig de 1989
* ↑ Christine Pascal, cineasta francesa a El País, 3 de setembre de 1996
* ↑ Zanzibar a Premiere.fr

## Bibliografia

* Jean A. Gili, Positif, numéro 344, octobre 1989, p. 80
* Yves Alion, La Saison cinématographique 89, février 1990, p. 112
# Castrapo

Castrapo és una paraula d'origen gallec que es refereix a una mena de parla mesclada entre el castellà i el gallec, que normalment té una consideració vulgar, i que segons la RAG, vindria a ser una variant del castellà -parlada sobretot a les grans ciutats-, caracteritzada per l'abundància de paraules i expressions preses del gallec.

## Referències

* ↑ «La RAG espera la propuesta de O Carballiño para decidir si acepta "pulpo"» (en castellà). El Correo Gallego, 25-01-2014. Arxivat de l'original el 2016-03-03. [Consulta: 5 gener 2014].

## Enllaços externs

* Castrapo, poema de Manuel Rodríguez López (gallec)
# Ramón Cortés

Ramón Cortés (Madrid, s. XIX) va ser un pintor i il·lustrador espanyol.
Natural de Madrid, es va formar a l'Escola de Belles Arts de San Fernando i es va especialitzar en pintura d'història. El fons de l'acadèmia conserva alguns dibuixos de la seva autoria, datats entre 1843 i 1847. Participà a l'exposició pública de l'Acadèmia de San Fernando de 1849 amb l'obra Anníbal escurant la copa de verí, i a l'Exposició Nacional de Belles Arts de 1856 amb un quadre costumista titulat Tipus madrilenys a la Puerta del Sol, abans de l'enderrocament. També va fer els retrats d'Ervigi, Ramir III i d'Alfons VI de Lleó per a la Sèrie Cronològica dels Reis d'Espanya del Museu del Prado, impulsada per José de Madrazo. També treballà com a il·lustrador fent dibuixos per a nombroses publicacions periòdiques de l'època i litografies per al llibre Reyes contemporáneos. Posteriorment es dedicà fonamentalment a l'ensenyament.

## Referències

* 1 2 3 Ossorio y Bernard. Galería biográfica de artistas españoles del siglo XIX. Madrid: Imprenta de Moreno y Rojas, 1883-1884, p. 169.
* 1 2 «Cortés, Ramón» (en castellà). Museu del Prado. [Consulta: 14 octubre 2020].
* ↑ «Cortés, Ramón» (en castellà). Reial Acadèmia de Belles Arts de San Fernando. [Consulta: 14 octubre 2020].
* ↑ Diccionario enciclopédico hispano-americano de literatura, ciencas y artes (en castellà). vol. 5. Barcelona: Montaner y Simón, 1890, p. 1172.
# Hablando se entiende la basca

Hablando se entiende la basca va ser un programa de televisió, que es va emetre de dilluns a divendres en horari de tarda per Telecinco entre 1991 i 1993.

## Format

Versió juvenil del programa Hablando se entiende la gente que presentava Jesús Vázquez en la mateixa cadena. Nens i adolescents de deu i disset anys acudeixen al programa per a ser entrevistats pel presentador en relació amb el tema monogràfic que donava títol a cadascuna de les emissions
Es tracta d'assumptes que interessen als joves: esports, aficions, relacions familiars, amistat, sexe, etc. Alguns dels temes abordats van ser:
* Per la cara,
* Diga'm com parles i et diré qui ets,
* Tu a callar,
* I tu ... com t'ho muntes?,
* La rateta presumida,
* Aquest curs s'ha acabat,
* Platja a la vista,
* L'amor...té edat?...
Pel programa van aparèixer famosos que serien prometedors en el futur com Alba Flores o Roberto Leal.

## Referències

* ↑ El verano que viene El País. 9 de juny de 1991. Vist el 22 d'abril de 2009.
* ↑ Hablando se entiende la basca, el País, 7 de gener de 1993
* ↑ Con 4 años y mucho arte: así fue el debut de la 'monstrua' Alba Flores en Telecinco, telecinco.es, 14 de maig de 2018
* ↑ El pasado de Roberto Leal con Jesús Vázquez con 13 años, eltelevisero.com, 9 d'agost de 2019
* ↑ ¡Muy fuerte! El debut en tele de Mónica Cruz, Rocío Carrasco y Javi Cantero, cuatro.com 9 d'octubre de 2017
# Moles del Roldorar

Les Moles del Roldorar és una muntanya de 796 metres que es troba entre els municipis de Roquetes, a la comarca del Baix Ebre i de Mas de Barberans, a la comarca del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Robledillo de Trujillo

Robledillo de Trujillo és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 497 | 490 | 473 | 467 | 465 | 454 |
# Xanca emmascarada

La xanca emmascarada (Hylopezus auricularis) és una espècie d'ocell de la família dels gral·làrids (Grallariidae).

## Hàbitat i distribució

Habita el terra de la selva pluvial del nord de Bolívia.

## Referències

* ↑ «Xanca emmascarada». Cercaterm. TERMCAT, Centre de Terminologia. Rev. 10/06/2021(català)
# Viola jaubertiana

La Viola jaubertiana és una planta de la família de les violàcies endèmica de Mallorca que habita zones ombrívoles i fresques de la Serra de Tramuntana. Fa entre uns 10 i 30 centímetres d'alçària. Té unes fulles cordiformes, amb un pecíol llarg de color verd pàl·lid. Les flors són de color blau o violeta. És una espècia protegida per llei.

## Enllaços externs

* Herbari virtual de les Illes Balears
# Ramsay Neu

Ramsay Neu és un personatge fictici de la sèrie literària Cançó de gel i de foc de l'escriptor George R. R. Martin. Es tracta del fill bastard, posteriorment legitimat, de Roose Bolton, Senyor de Fort del Terror al Regne del Nord, al continent fictici de Ponent. Ramsay és considerat un dels personatges antagonistes de l'obra per ser un personatge sàdic, aficionat a la tortura i psicòpata. A l'adaptació televisiva d'HBO, Game of Thrones, és interpretat per l'actor gal·lès Iwan Rheon.

## Història
### Primers anys

Ramsay fou fruit de la violació de Lord Roose Bolton a una molinera quan ella va casar-se, posant en pràctica la tradició il·lícita de la Primera Nit. Temps després la molinera li presentà el seu fill i Lord Bolton decidí donar-li una manutenció a canvi que mai revelés al nen la identitat del seu pare. La mare tornà quan en Ramsay tenia 12 anys afirmant que el noi era incontrolable, així que en Roose li envià un servent a qui deien Pudent. En Ramsay i en Pudent es feren des d'aleshores inseparables.
Anys després, el fill i hereter d'en Roose, Domeric Bolton, visità en Ramsay volent conèixer la identitat del seu mig-germà. En Domeric moriria poc després d'una malaltia estomacal, creient en Roose que en Ramsay l'havia assassinat. Davant l'absència d'un hereter, Lord bolton decidí emportar-se en Ramsay a Fort del Terror amb la intenció de pujar-lo i educar-lo com a successor seu.
# Moleson

Moleson (en francès Molezon) és un municipi del departament francès del Losera a la regió d'Occitània.

## Referències

* ↑ Topònims occitans de la Losera
# Mimoschinia

Mimoschinia és un gènere monotípic d'arnes de la família Crambidae. Conté només una espècie, Mimoschinia rufofascialis, que es troba al Carib, des d'Alberta fins a la Colúmbia Britànica, entre el sud de Texas i Califòrnia, i a Mèxic.
Les larves s'alimenten de diverses espècies de malvàcies, que inclouen Malvastrum, Abutilon, Wissadula, Sida, Alcea i Malvella. S'alimenten de les llavors de la seva planta d'acollida.

## Subespècies

* Mimoschinia rufofascialis rufofascialis (Carib)
* Mimoschinia rufofascialis decorata (Druce, 1898) (Arizona, Mèxic).
* Mimoschinia rufofascialis novalis (Grote, 1876) (des d'Alberta fins a la Colúmbia Britànica, i entre el sud de Texas i Califòrnia)
* Mimoschinia rufofascialis nuchalis (Grote, 1878) (Califòrnia)

## Referències

* ↑ «GlobIZ search». Global Information System on Pyraloidea. [Consulta: 27 abril 2019].
* ↑ «University of Alberta E.H. Strickland Entomological Museum». Arxivat de l'original el 2019-11-02. [Consulta: 27 abril 2019].